CELEX: 32012R0942
Language: fi
Date: 2012-10-15 00:00:00
Title: Neuvoston asetus (EU) N:o 942/2012, annettu 15 päivänä lokakuuta 2012 , tietyistä Eritreaa koskevista rajoittavista toimenpiteistä annetun asetuksen (EY) N:o 667/2010 muuttamisesta

16.10.2012   
            
            
               FI
            
            
               Euroopan unionin virallinen lehti
            
            
               L 282/3
            
         NEUVOSTON ASETUS (EU) N:o 942/2012,
   annettu 15 päivänä lokakuuta 2012,
   tietyistä Eritreaa koskevista rajoittavista toimenpiteistä annetun asetuksen (EY) N:o 667/2010 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Eritreaan kohdistuvista rajoittavista toimenpiteistä 1 päivänä maaliskuuta 2010 annetun neuvoston päätöksen 2010/127/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvosto antoi 26 päivänä heinäkuuta 2010 asetuksen (EU) N:o 667/2010 (2), jolla kielletään yleisesti sotilaalliseen toimintaan liittyvän avun, koulutuksen ja teknisen neuvonnan, sekä rahoituksen tai rahoitustuen antaminen Eritreassa oleville henkilöille, yhteisöille tai elimille.
            
         
               (2)
            
            
               Yhdistyneiden Kansakuntien turvallisuusneuvosto antoi 25 päivänä heinäkuuta 2012 päätöslauselman 2060 (2012), jonka 11 ja 12 kohdassa säädetään tiettyjä poikkeuksia päätöslauselmassa 1907 (2009) määrättyyn aseidenvientikieltoon.
            
         
               (3)
            
            
               Pannakseen täytäntöön päätöslauselman 2060 (2012) neuvosto antoi 15 päivänä lokakuuta 2012 päätöksen 2012/632/YUTP (3), jolla muutetaan päätöstä 2010/127/YUTP säätäen tiettyjä poikkeuksia avustuskieltoon.
            
         
               (4)
            
            
               Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöönpanemiseksi tarvitaan unionintason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (5)
            
            
               Näin ollen asetusta (EU) N:o 667/2010 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 667/2010 seuraavasti:
   
               1)
            
            
               Lisätään 2 artiklaan kohdat seuraavasti:
               ”3.   Edellä olevaa 1 kohtaa ei sovelleta sellaisen teknisen avun, rahoituksen ja rahoitustuen antamiseen, joka liittyy pelkästään humanitaariseen tai suojaavaan käyttöön tarkoitettuihin ei-tappaviin puolustustarvikkeisiin, jotka pakotekomitea on ennalta hyväksynyt.
               4.   Edellä olevaa 1 kohtaa ei sovelleta sellaista suojavaatetusta koskevan teknisen avun, rahoituksen ja rahoitustuen antamiseen, jota Yhdistyneiden Kansakuntien henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Eritreaan yksinomaan henkilökohtaiseen käyttöönsä, luodinkestävät liivit ja sotilaskypärät mukaan luettuina.”
            
         
               2)
            
            
               Korvataan liite II tämän asetuksen liitteessä olevalla tekstillä.
            
         2 artikla
   Tämä asetus tulee voimaan seuraavana päivänä siitä päivästä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 15 päivänä lokakuuta 2012.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 51, 2.3.2010, s. 19.
   
      (2)  EUVL L 195, 27.7.2010, s. 16.
   
      (3)  Katso tämän virallisen lehden sivu 46.
   
      LIITE
      
         
            ”LIITE II
            
               Verkkosivut 5, 6, 7 ja 10 artiklassa tarkoitettuja toimivaltaisia viranomaisia koskevien tietojen hakua varten sekä osoite Euroopan komissiolle toimitettavia ilmoituksia varten
            
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/view/5519
            TŠEKKI
            http://www.mfcr.cz/mezinarodnisankce
            TANSKA
            http://um.dk/da/politik-og-diplomati/retsorden/sanktioner/
            SAKSA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            VIRO
            http://www.vm.ee/est/kat_622/
            IRLANTI
            http://www.dfa.ie/home/index.aspx?id=28519
            KREIKKA
            http://www.mfa.gr/en/foreign-policy/global-issues/international-sanctions.html
            ESPANJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            RANSKA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            KYPROS
            http://www.mfa.gov.cy/sanctions
            LATVIA
            http://www.mfa.gov.lv/en/security/4539
            LIETTUA
            http://www.urm.lt/sanctions
            LUXEMBURG
            http://www.mae.lu/sanctions
            UNKARI
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ALANKOMAAT
            www.rijksoverheid.nl/onderwerpen/internationale-vrede-en-veiligheid/sancties
            ITÄVALTA
            http://www.bmeia.gv.at/view.php3?f_id=12750&LNG=en&version=
            PUOLA
            http://www.msz.gov.pl
            PORTUGALI
            http://www.min-nestrangeiros.pt
            ROMANIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIA
            http://www.foreign.gov.sk
            SUOMI
            http://formin.finland.fi/kvyhteistyo/pakotteet
            RUOTSI
            http://www.ud.se/sanktioner
            YHDISTYNYT KUNINGASKUNTA
            www.fco.gov.uk/competentauthorities
            
               Osoite Euroopan komissiolle annettavia ilmoituksia varten:
            
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Bruxelles/Brussel (Belgium)
                     
                  
                        Sähköpostiosoite: relex-sanctions@ec.europa.eu”